පිතිකරුවන්ගේ රජදහනක් බවට පත්වූ ගාල්ල ජාත්‍යන්තර ක්‍රිකට් පිටියේ ශ්‍රී ලංකාව හා බංග්ලාදේශය අතර පැවැති පළමු ටෙස්ට් තරගය ජය පැරදුමින් තොරව ඊයේ කෙළවර විය.ශ්‍රී ලංකාව කඩුලු 4කට ලකුණු 335ක් රැස්කර ගෙන සිය දෙවැනි ඉනිම නතර කර ජයග්‍රහණය සඳහා ඕවර 37කින් ලකුණු 268ක ජයග්‍රාහී ඉලක්කයක් බංග්ලාදේශයට ලබා දුන්නේය.එහෙත් එම අභියෝගය බාර නොගෙන ඔවුන් තරගයේ ජය පැරදුමින් තොර නිමාවක් කරා ගිය බැවින් ඕවර 22ක් යැවීමෙන් අනතුරුව පස්වරු 4.05 ට තරගය අවසන් කෙරිණි.